Oficiālais Vēstnesis L 162 , 13/06/1989 Lpp. 0012 - 0017

Speciālizdevums somu valodā: Nodaļa 3 Sējums 29 Lpp. 0141

Speciālizdevums zviedru valodā: Nodaļa 3 Sējums 29 Lpp. 0141



Komisijas Regula (EEK) Nr. 1643/89 (1989. gada 12. jūnijs), ar ko nosaka standarta summas, ko izmanto ar lauksaimniecības produktu glabāšanu valsts rezervē saistītu materiālo darbību finansēšanai EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1978. gada 2. augusta Regulu (EEK) 1883/78, kas nosaka vispārīgus noteikumus intervences finansēšanai, ko veic Eiropas Lauksaimniecības virzības un garantiju fonda Garantiju nodaļa [1], kurā jaunākie grozījumi izdarīti ar Regulu (EEK) 787/89 [2], un jo īpaši tās 6. un 9. pantu, tā kā Regulas (EEK) Nr.1883/78 6. pants paredz, ka materiālās darbības saistībā ar glabāšanu un, attiecīgā gadījumā, ar intervences produktu pārstrādi finansē ar standarta summām, kas ir vienādas visā Kopienā; tā kā nesen ir pārskatīts darbs, uz kura pamatojas materiālās darbības, un tā kā šīs darbības ir jādefinē, lai tās pilnībā tiktu ņemtas vērā, aprēķinot standarta summas; tā kā reālās materiālo darbību izmaksas dažādās dalībvalstīs atšķiras tiktāl, ka ir jānosaka jauni noteikumi šo izmaksu izvērtēšanai, izslēdzot augstākās izmaksas un paredzot stimulu labākai un ekonomiskākai vadībai; tā kā standarta summu aprēķināšanas metodei tātad ir jāņem vērā šī jaunā izvērtēšana; tā kā Eiropas Lauksaimniecības virzības un garantiju fonda komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO REGULU. 1. pants Regulas (EEK) Nr. 1883/78 6. pantā minētās standarta summas nosaka, pamatojoties uz to patieso izdevumu vidēji svērto apjomu, kuri attiecīgajām materiālajām darbībām, kā noteikts šīs regulas pielikumos, atsauces periodā reģistrēti vismaz četrās dalībvalstīs. Atsauces periods ir gads, kas beidzas pirms standarta summas noteikšanas datuma. 2. pants Patieso izdevumu vidēji svērto apjomu nosaka, izvēloties četras dalībvalstis ar viszemākajām patiesajām izmaksām zināmai materiālajai darbībai, ja tā atbilst vismaz 33 % no kopējiem attiecīgā produkta glabāšanā esošajiem daudzumiem. Pretējā gadījumā izvērtējumā iekļauj citu dalībvalstu patiesās izmaksas, kamēr ir sasniegti 33 % no glabāšanā esošajiem daudzumiem. Patiesās izmaksas izvērtē, pamatojoties uz izvēlētajās dalībvalstīs glabāšanā esošajiem daudzumiem. Ja kāds noteikts produkts atrodas tikai vienas vai divu dalībvalstu valsts noliktavās, attiecīgās standarta summas šim produktam nosaka, pamatojoties uz reģistrētajām patiesajām izmaksām. Nosakot standarta summas, tomēr var ņemt vērā šiem produktiem un šajās dalībvalstīs esošos komerciālos glabāšanas tarifus. 3. pants Katra intervences aģentūra nosūta Komisijai glabāšanai valsts noliktavās izmantotos standarta līgumus un sīkākus noteikumus attiecībā uz pārņemšanu, glabāšanu, izvešanu no noliktavas un kontroli. Šī regula uzliek saistības kopumā un ir tieši piemērojama visās dalībvalstīs. Briselē, 1989. gada 12. jūnijā Komisijas vārdā — Komisijas loceklis Ray Mac Sharry [1] OV L 216, 5.8.1978., 1. lpp. [2] OV L 85, 30.3.1989., 1. lpp. -------------------------------------------------- PIELIKUMS MATERIĀLO DARBĪBU SARAKSTS, KO APTVER REGULAS (EEK) Nr.1883/78 6. PANTĀ MINĒTĀS STANDARTA SUMMAS LABĪBA I. Standarta summa novietošanai noliktavā: a) fiziskā labības pārvietošana no transportlīdzekļa līdz saņemšanai glabāšanas vietā (tvertnē vai glabāšanas nodalījumā) – pirmā pārvietošana; b) svēršana; c) paraugu ņemšana/analīze/kvalitātes noteikšana. II. Standarta summa glabāšanai: a) telpu īre – līgumcena; b) apdrošināšanas izmaksas (ja vien jau nav ietvertas a) apakšpunktā); c) kaitēkļu apkarošanas pasākumi (ja vien jau nav ietverti a) apakšpunktā); d) ikgadējā inventarizācija (ja vien jau nav ietverta a) apakšpunktā); e) ventilācija, ja tāda ir (ja vien jau nav ietverta a) apakšpunktā). III. Standarta summa izvešanai no noliktavas: a) labības svēršana; b) paraugu ņemšana/analīze (ja pierakstāma intervencei); c) fiziskā izvešana un labības iekraušana pirmajā transportlīdzeklī. IV. Papildu standarta summa glabāšanai: a) labības žāvēšana. V. Papildu standarta summa izvešanai no noliktavas: a) produkta denaturēšana vai krāsošana; b) apstrāde vai darbs. EĻĻAS AUGU SĒKLAS (rapsis un saulespuķes) I. Standarta summa novietošanai noliktavā: a) fiziskā eļļas augu sēklu pārvietošana no transportlīdzekļa līdz saņemšanai glabāšanas vietā (tvertnē vai glabāšanas nodalījumā) – pirmā pārvietošana; b) svēršana; c) paraugu ņemšana/analīze/kvalitātes noteikšana. II. Standarta summa glabāšanai: a) telpu īre – līgumcena; b) apdrošināšanas izmaksas (ja vien jau nav ietvertas a) apakšpunktā); c) kaitēkļu apkarošanas pasākumi (ja vien jau nav ietverti a) apakšpunktā); d) ikgadējā inventarizācija (ja vien jau nav ietverta a) apakšpunktā); III. Standarta summa izvešanai no noliktavas: a) labības svēršana; b) paraugu ņemšana/analīze (ja pierakstāma intervencei); c) fiziskā izvešana un eļļas augu sēklu iekraušana pirmajā transportlīdzeklī. IV. Papildu standarta summa glabāšanai: a) eļļas augu sēklu žāvēšana. CUKURS I. Standarta summa novietošanai noliktavā: a) fiziskā cukura pārvietošana no transportlīdzekļa līdz saņemšanai glabāšanas vietā(tvertnē vai glabāšanas nodalījumā) – pirmā pārvietošana; b) svēršana; c) paraugu ņemšana/analīze/kvalitātes noteikšana; d) cukura sabēršana maisos (vajadzības gadījumā). II. Papildu standarta summa par sagatavošanu tirdzniecībai: a) iesaiņošana. III. Papildu standarta summa par pārvadāšanu: a) vešanas maksa par attāluma kategoriju. IV. Standarta summa glabāšanai: a) telpu īre – līgumcena; b) apdrošināšanas izmaksas (ja vien jau nav ietvertas a) apakšpunktā); c) kaitēkļu apkarošanas pasākumi (ja vien jau nav ietverti a) apakšpunktā); d) ikgadējā inventarizācija (ja vien jau nav ietverta a) apakšpunktā). III. Standarta summa izvešanai no noliktavas: a) svēršana; b) paraugu ņemšana/analīze (ja pierakstāma intervencei); c) fiziskā izvešana un cukura iekraušana pirmajā transportlīdzeklī. LIELLOPU GAĻA I. Sūtījuma saņemšana un ievešana noliktavā(ceturtdaļas un pusliemeņi): a) fiziskā gaļas pārvietošana no transportlīdzekļa uz saldēšanas kameru; b) kvalitātes kontrole; c) svēršana; d) saldēšana un pārvietošana uz galīgo saldēšanas kameru; e) iesaiņošana. II. Sūtījuma saņemšana, atkaulošana un ievešana noliktavā(gaļai bez kaula): a) kvalitātes kontrole gaļai ar kaulu; b) gaļas ar kaulu svēršana; c) apstrāde; d) atkaulošanas līgumizmaksas, ieskaitot: - sākotnējo atdzesēšanu, - pārvešanu no intervences centra līdz izciršanas telpām (ja vien pārdevējs nenogādā preces līdz izciršanas telpām), - kaulu izņemšanu, apgriešanu, iepakošanu un ātro saldēšanu, - sagriezto gabalu pagaidu glabāšanu; iekraušanu, pārvešanu un atkalievešanu intervences centra saldētavā, - iesaiņošanas materiālu (polietilēna maisiņu, kartona kastu) izmaksas, - kaulu, tauku gabalu un citu sagriešanas telpās palikušo atgriezumu vērtību (ienākumus atņem no izmaksām). III. Glabāšana: a) telpu īre – līgumcena; b) apdrošināšanas izmaksas (ja vien jau nav ietvertas a) apakšpunktā); c) temperatūras kontrole (ja vien jau nav ietverta a) apakšpunktā); d) ikgadējā inventarizācija (ja vien jau nav ietverta a) apakšpunktā). IV. Izvešana no noliktavas: a) svēršana; b) kvalitātes kontrole (ja pierakstāma intervencei); c) gaļas pārvešana no saldētavas uz noliktavas iekraušanas platformu. PIENA PRODUKTI: SVIESTS I. Saņemšana un ievešana noliktavā: a) sviesta pārvietošana pēc atvešanas pie noliktavas no transportlīdzekļa uz glabāšanas vietu; b) iesaiņojumu svēršana un identifikācija; c) paraugu ņemšana/kvalitātes kontrole; d) ievešana saldētavā un saldēšana; e) otrreizējā paraugu ņemšana/kvalitātes kontrole pārbaudes perioda beigās. II. Glabāšana: a) telpu īre – līgumcena; b) apdrošināšanas izmaksas (ja vien jau nav ietvertas a) apakšpunktā); c) temperatūras kontrole (ja vien jau nav ietverta a) apakšpunktā); d) ikgadējā inventarizācija (ja vien jau nav ietverta a) apakšpunktā). III. Izvešana no noliktavas: a) svēršana un iesaiņojumu identifikācija; b) sviesta pārvietošana no saldētavas uz noliktavas iekraušanas platformu, ja transportēšanu veic ar smago automašīnu vai pa dzelzceļu. IV. Īpaša etiķetēšana vai marķēšana: ja obligāta atbilstoši kādai EEK regulai, pirms izmantošanas. EĻĻAS UN TAUKVIELAS: OLĪVEĻĻA I. Saņemšana un ievešana noliktavā: a) eļļas pārvietošana pēc atvešanas pie noliktavas no transportlīdzekļa un novietošana tvertnē (ja vien nav iepirkta bez eļļas pārvietošanas); b) daudzuma reģistrācija vai pārbaude; c) paraugu ņemšana/kvalitātes kontrole. II. Glabāšana: a) telpu īre vai līgumcena; b) apdrošināšana (ja vien jau nav ietverta a) apakšpunktā); c) temperatūras kontrole (ja vien jau nav ietverta a) apakšpunktā); d) ikgadējā inventarizācija (ja vien jau nav ietverta a) apakšpunktā); e) maksimums (trīs) pārliešanas vai nokāšanas darbības pirmajos sešos glabāšanas mēnešos (ja vien jau nav ietvertas a) apakšpunktā). III. Izvešana no noliktavas: a) daudzuma pārbaude; b) paraugu ņemšana/kvalitātes analīze (ja par to atbildīgas intervences iestādes); c) iekraušana pircēja transportlīdzeklī vai tvertnē, kas nogādāta pie noliktavas durvīm. IV. Ikgadējā analīze: glabāšanā esošās pārtikas eļļas paraugu ņemšana un analīze katra tirdzniecības gada sākumā, kā paredzēts Regulās (EEK) 3166/84 [1] un (EEK) 3472/85 [2]. PIENA PRODUKTI: SAUSAIS VĀJPIENS I. Saņemšana un ievešana noliktavā: a) sausā vājpiena pārvietošana pēc atvešanas pie noliktavas no transportlīdzekļa uz glabāšanas vietu; b) svēršana; c) paraugu ņemšana/kvalitātes kontrole: d) marķēšanas un iesaiņojuma kontrole. II. Glabāšana: a) telpu īre vai līgumcena; b) apdrošināšana (ja vien jau nav ietverta a) apakšpunktā); c) temperatūras kontrole (ja vien jau nav ietverta a) apakšpunktā); d) ikgadējā inventarizācija (ja vien jau nav ietverta a) apakšpunktā). III. Izvešana no noliktavas: a) svēršana; b) paraugu ņemšana/preču apskate (ja par to atbildīgas intervences iestādes); c) Sausā vājpiena pārvietošana uz iekraušanas platformu un iekraušana, izņemot maksu par kravu, transportlīdzeklī, ja tas ir smagā automašīna vai dzelzceļa vagons. Sausā vājpiena pārvietošana uz noliktavas iekraušanas platformu, ja transportlīdzeklis ir cita veida, piemēram, konteiners. IV. Īpaša marķēšana: īpaša maisu marķēšana, kuros sausais vājpiens iepakots, ja to pārdod konkursa kārtībā specifiskai izmantošanai. PIENA PRODUKTI: SIERS I. Saņemšana un ievešana noliktavā: a) preču pārvietošana pēc atvešanas pie noliktavas no transportlīdzekļa uz glabāšanas kameru; b) svēršana un marķējuma kontrole; c) paraugu ņemšana/kvalitātes kontrole; d) otrreizējā paraugu ņemšana un kvalitātes kontrole pārbaudes perioda beigās. II. Glabāšana: a) telpu īre vai līgumcena; b) apdrošināšana (ja vien jau nav ietverta a) apakšpunktā); c) temperatūras kontrole (ja vien jau nav ietverta a) apakšpunktā); d) ikgadējā inventarizācija (ja vien jau nav ietverta a) apakšpunktā). III. Izvešana no noliktavas: a) svēršana; b) kvalitātes kontrole (ja par to atbildīgas intervences iestādes); c) preču pārvietošana no glabāšanas kameras uz transportlīdzekli. TABAKA I. Saņemšana un ievešana noliktavā(tabaka ķīpās): a) tabakas pārvietošana noliktavā; b) svēršana; c) kvalitātes kontrole un novērtējums. II. Saņemšana un pārstrāde(tabakas lapas): a) svēršana; b) kvalitātes kontrole, novērtējums; c) pagaidu glabāšana; d) pirmās pārstrādes līguma izmaksas, ieskaitot: - pārvešanas izmaksas no saņemšanas vietas (pagaidu noliktava) līdz pārstrādes vietai, - visas pirmās pārstrādes un sagatavošanas tirdzniecībai izmaksas; - pārvešanas izmaksas no pārstrādes vietas līdz galīgās glabāšanas vietai. III. Glabāšana(tabaka ķīpās): a) telpu īre vai līgumcena; b) apdrošināšana (ja vien jau nav ietverta a) apakšpunktā); c) mitruma kontrole (ja vien jau nav ietverta a) apakšpunktā); d) ikgadējā inventarizācija (ja vien jau nav ietverta a) apakšpunktā); e) kaitēkļu apkarošanas pasākumi (ja vien jau nav ietverti a) apakšpunktā). IV. Izvešana no noliktavas(tabaka ķīpās): a) svēršana; b) paraugu ņemšana pirms pārdošanas (ja par to atbildīgas intervences iestādes); c) tabakas pārvietošana no glabāšanas kameras uz transportlīdzekli. V. Papildu standarta summa augstākā labuma tabakai(ja vien nav ietverta III punkta a) apakšpunktā): a) attiecībā uz tabakas ķīpu grozīšanu; b) pēdējā svēršanapirms izvešanas no noliktavas (ja vien jau nav ietverta IV. punkta a) apakšpunktā). SPIRTS I. Saņemšana un ievešana noliktavā: a) daudzuma reģistrācija; b) paraugu ņemšana/kvalitātes kontrole; c) ieliešana tvertnēs (ja vien nav iepirkts bez nepieciešamības pārvietot). II. Glabāšana: a) līgumcena vai tvertņu īre; b) apdrošināšana (ja vien jau nav ietverta a) apakšpunktā); c) temperatūras kontrole (ja vien jau nav ietverta a) apakšpunktā); d) ikgadējā inventarizācija (ja vien jau nav ietverta a) apakšpunktā). III. Izvešana no noliktavas: a) daudzuma pārbaude; b) paraugu ņemšana/kvalitātes analīze (ja par to atbildīgas intervences iestādes); c) iekraušana transportlīdzeklī vai pircēja tvertnē. [1] OV L 297, 15.11.1984., 16. lpp. [2] OV L 333, 11.12.1985., 5. lpp. --------------------------------------------------